Kenneth Lonergan

Kenneth Lonergan (født 16. oktober 1962 i The Bronx i New York City i USA) er en amerikansk skuespillforfatter, manusforfatter og filmregissør.

Liv og virke
 Bakgrunn
Kenneth Lonergan var sønn av en mor som var psykiater og en far som var lege. Moren var jødisk, og faren irsk.

Lonergan begynte å forfatte i high school på Walden School, en privatskole på Manhattan med et sterkt dramaprogram."Walden School at 73 Files for Bankruptcy" The New York Times, 23. juni 1987

Hans første skuespill, The Rennings Children, ble utvalgt til Stephen Sondheims  Young Playwright's Festival i 1982 mens han fortsatt var i skolealder. Lonergan matrikulerte til Wesleyan University, der han studerte manusskriving og teaterinstruksjon. Han tok også New York Universitys program for teatermanusskriving. Han fikk også opplæring ved HB StudioHB Studio Alumni i New York City.

 Karriere 
 Teater 
Lonergans første teatersuksess kom med stykket This is Our Youth (1996). I 1999 skrev han The Waverly Gallery, basert på galleriet til bestemoren hans i Greenwich Village, noe som ga han en nominasjon til Pullitzerprisen for drama. I 2002 skrev han Lobby Hero. Skuespillet hans The Starry Messenger hadde premiere Off-Broadway i 2009 med hans kone J. Smith-Cameron og Matthew Broderick i hovedrollene.

 Film 
Lonergans startet filmkarrieren sin som manusforfatter for Analyze This (1999). Han fikk deretter i oppdrag å skrive manus for The Adventures of Rocky and Bullwinkle (2000).

Lonergan skrev og regisserte filmen You Can Count On Me i 2000, med Martin Scorsese som eksekutiv produsent, og vant flere priser for beste manus. Han var medforfatter på manuset for Gangs of New York (2005). I 2005 begynte innspillingen av hans andre film der han både var manusforfatter og regissør, Margaret, med Anna Paquin og Matt Damon i hovedrollene. Filmen var imidlertid i postproduksjon i over fem år siden Lonergan, produsentene og klippansvarlige ikke ble enige om hvordan filmen skulle klippes, noe som førte til flere rettslige tvister før filmen til slutt ble utgitt i 2011.

Lonergan skrev og regisserte Manchester by the Sea (2016) som høstet god kritikk da den ble sluppet. Han ble nominert til to Golden Globes under den 74. Golden Globe-utdelingen for arbeidet med filmen (beste regi og beste manus).

 Filmografi 

 År Tittel Regi Manus Merknader 1999 Analyze This   Manus og historie2000 You Can Count On Me   Satellite Award for beste originalmanusNominert – Oscar for beste originalmanusNominert – Golden Globe for beste manus The Adventures of Rocky and Bullwinkle  2002 Analyze That   Gangs of New York  Nominert – Oscar for beste originalmanusNominert – BAFTA Award for beste originalmanus 2011 Margaret    2016 Manchester by the Sea   Satellite Award for beste regissørNominert – Golden Globe for beste regissørNominert – Golden Globe for beste manus

 Referanser 

 Eksterne lenker 



Kategori:Fødsler i 1962
Kategori:Personer fra New York City
Kategori:Manusforfattere fra USA
Kategori:Regissører fra USA
Kategori:Dramatikere fra USA
Kategori:Oscar-vinnere (originalmanus)